Diari Oficial de la Generalitat Valenciana


Sumari del DOGV 2367, del 17-10-1994 (1994/832674)

ORDRE de 7 de setembre de 1994, de la Conselleria d'Educació i Ciència, per la qual s'autoritza l'obertura i el funcionament com a centre professional de dansa del centre Marí Cruz Alcalà, de València.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/07/(2)/dof/vci/html**

### Dades del document

Número de DOGV
:   2367

Data del DOGV
:   17-10-1994

Secció del DOGV
:   DISPOSICIONS GENERALS

Número del document
:   1994/832674


Data del document
:   07-09-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 7 de setembre de 1994, de la Conselleria d'Educació i Ciència, per la qual s'autoritza l'obertura i el funcionament com a centre professional de dansa del centre Mari Cruz Alcalá, de València. [94/6491]  
Vist l'expedient incoat a instància de Mari Cruz Alcalá Selva, titular del centre autoritzat de dansa de grau elemental Mari Cruz Alcalá, situat als carrers de Salamanca, 20,i d'Alginet, 8-10 i a l'avinguda de Blasco IbáÑez, 115, de València, amb número de codi 15395106, en sol·licitud d'obertura i funcionament, com a centre Professional de dansa amb autorització per a impartir els ensenyaments corresponents al grau elemental i mitjà conforme al nou sistema educatiu.  
Vist que per la Resolució de 9 de març de 1994, de la Direcció General de Centres Docents, es va aprovar el projecte de les obres presentat per a l'autorització com a centre professional de dansa, ja que el local del carrer d'Alginet, 8-10, vinculat al grau mitjà, compleix els requisits mínims que, respecte dels espais educatius, estableix el Reial Decret 389/1992.  
Vist que per l'Ordre de 5 de juliol de 1993 (DOGV de 28 de setembre) de la Conselleria de Cultura, Educació i Ciència es va autoritzar el centre Escuela de Ballet Mari Cruz Alcalá de València per a impartir els cursos corresponents al grau elemental conforme al nou sistema educatiu.  
Vist que pel Decret 169/1983, de 19 de desembre del Consell de la Generalitat Valenciana (DOGV de 5 de gener de 1984) el centre va obtenir classificació com a centre no oficial reconegut de dansa.  
Atés que l'expedient ha sigut tramitat per la Direcció Territorial d'Educació de València, la qual, a la vista dels informes favorables emesos per la unitat tècnica de Construccions i per la Inspecció Educativa eleva proposta igualment favorable.  
Vista la Llei 30/1992, de 26 de novembre de Règim General de les Administracions Públiques i del Procediment Administratiu Comú; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 896/1991, de 14 de juny, pel qual s'aprovà el calendari d'aplicació de la nova ordenació del sistema educatiu, modificat pel Reial Decret 535/1993, de 12 d'abril (BOE de 4 de maig).  
Vistos el Reial Decret 389/1992, de 15 d'abril, pel qual s'estableixen els requisits mínims del centre que imparteixen ensenyaments artístics, i el Reial Decret 321/1994, de 25 de febrer, sobre autoritzacions a centres docents privats per a impartir ensenyaments artístics.  
Atés que dels informes inclosos en l'expedient es desprén que el centre compleix els requisits necessaris per accedir a allò sol·licitat.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar l'obertura i funcionament com a centre professional de dansa el centre Mari Cruz Alcalá, situat al carrer d'Alginet, 8-10, al carrer de Salamanca, 20 i a l'avinguda de Blasco IbáÑez, 115, de València, amb número de codi 90132267, la titularitat del qual correspon a Mari Cruz Alcalá Selva, per a impartir els ensenyaments de dansa corresponents al grau mitjà de l'especialitat de dansa clàssica als locals del carrer d'Alginet, 8-10, amb la regulació que els esmentats ensenyaments realitza la Llei Orgànica 1/1990, de 3 d'octubre d'Ordenació General del Sistema Educatiu.  
De conformitat amb l'Ordre de 5 de juliol de 1993 (DOGV de 28 de setembre), el centre continuarà impartint ensenyaments de dansa de grau elemental als locals del carrer de Salamanca, 20, de l'avinguda de Blasco IbáÑez, 115, i al del carrer d'Alginet, 8-10. En aquest últim, els esmentats ensenyaments es compaginaran amb els ensenyaments de grau mitjà autoritzats per aquesta ordre.  
Segon  
Provisionalment, i fins a que siga establerta la dedicació horària de les assignatures del grau mitjà corresponent al nou sistema educatiu, es fixa la capacitat màxima del centre, en 320 llocs escolars per al grau elemental, i en 90 llocs per al grau mitjà.  
Una vegada siga establerta l'esmentada dedicació horària i prèviament a la implantació dels nous estudis de grau mitjà de dansa, d'acord amb el calendari vigent d'aplicació de la LOGSE, la Conselleria d'Educació i Ciència, d'ofici o a instància del titular del centre, prenent en consideració el seu horari de funcionament, la relació numèrica professor-alumne i la capacitat efectiva de les aules, procedirà a establir amb caràcter definitiu el número de llocs escolars del centre.  
Tercer  
El centre docent Mari Cruz Alcalà passarà a denominar-se, a partir de l'entrada en vigor d'aquesta ordre i en compliment d'allò legalment disposat, Centre Autoritzat de Dansa Professional Mari Cruz Alcalà.  
Quart  
El centre autoritzat de refèrencia tindrà competències acadèmiques plenes en totes les matèries corresponents als nous ensenyaments i quedarà adscrit, als efectes administratius escaients al Conservatori de Dansa de València (codi 98729691).  
Pel que fa als ensenyaments que tenia autoritzats del pla anterior, el centre tindrà així mateix plenes competències acadèmiques, d'acord amb la disposició transitòria 3.1 del Reial Decret 321/1994, de 25 de febrer, sobre autoritzacions a centres docents privats per a impartir ensenyaments artístics, i queda derogada la disposició transitòria de l'Ordre de 5 de juliol de 1993, de la Conselleria de Cultura, Educació i Ciència, per la qual s'autoritza el centre de referència per a impartir els cursos corresponents del grau elemental conforme al nou sistema educatiu (DOGV de 28 de setembre de 1993).  
Cinqué  
La implantació dels nous ensenyaments es farà en els terminis previstos en la normativa que regula el calendari d'aplicació de la nova ordenació del sistema educatiu.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 7 de setembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI